Изх.№25-00-167/23.12.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски – кмет на община Рудозем**

 **ОТНОСНО:** Приeмане на Наредба за изменение и допълнение на Наредба за определяне и администриране на местните такси и цени на услуги на територията на община Рудозем.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Местните приходи са финансови средства, които са част от общия бюджет на общината, необходими за осъществяване на социално битови услуги, като същите се разходват в зависимост от потребностите на населението и възможностите на общината за ресурсна осигуреност. Приходите от данъци и такси покриват текущите оперативни нужди за поддържане на улично осветление, поддържане и благоустрояване на вътрешните улици, зелените площи, сградният фонд, както и дейностите по сметосъбиране и сметоизвозване на територията на общината.

 Съгласно разпоредбите на Закона за местните данъци и такси, таксата се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места. Размерът на таксата се определя по реда на чл. 66 от същия закон за всяка услуга поотделно - „Събиране и транспортиране на битовите отпадъци до съоръжения и инсталации за тяхното третиране“, „Третиране на битовите отпадъци в съоръжения и инсталации“ и „Поддържане на чистотата на териториите за обществено ползване в населените места и селищните образувания в общината“.

 За имоти намиращи се извън районите, в които общината е организирала събиране и извозване на битови отпадъци се начислява такса за ползване на депо за битови отпадъци и/или за поддържането на чистотата на териториите за обществено ползване.

 За идната 2025г. се предвижда увеличаване на общите разходи, необходими за обезпечаване на дейностите – „Събиране и транспортиране на битови отпадъци до съоръжения и инсталации за тяхното третиране“, „Третиране на битовите отпадъци в съоръжения и инсталации“ и „Поддържане на чистотата на териториите за обществено ползване в населените места и селищните образувания в общината“. Увеличението се дължи на необходимостта от осигуряване на допълнителни средства за следните икономически елементи:

 - закупуване на нови контейнери и за текущ ремонт на съществуващите съдове за битови отпадъци;

 - извършване на периодичен мониторинг ;

 - закупуване на допълнително оборудване за видеонаблюдение.

 В предложената план - сметка за формиране на разходите на горепосочените услуги са заложени допълнителни финансови средства за Фонд „Работна заплата” на служителите заети в дейността „Чистота”, което е свързано с предвиденото увеличение на минималната работна заплата, увеличаване броя на заетите лица с 3 щатни бройки и предвидено обезщетение при пенсиониране за един работник.

 Във връзка с технологията на запръстяване (обезвреждане) на постъпилите отпадъци в проектната план-сметка на услугата „Третиране на битовите отпадъци в съоръжения и инсталации“ са включени допълнителни финансови средства за оформяне на ландшафтни откоси и тераси на територията на депониращата площадка.

 Вноските за обезпечаване на отчисленията по Закона за управление на отпадъците за 2025г. ще бъдат в размер на 95,00 лв./тон по чл. 64 и 5,38 лв./тон по чл. 60 от същия закон, като се запазват стойностите от текущата година.

 Въпреки увеличението на общите разходи по предложената план – сметка за 2025г. спрямо тези от предходната година, не се очаква увеличение на налога за дължимата такса поради това, че през текущата година са декларирани нови сгради и обекти, с приходите от които се покрива разликата.

 При тези параметри на предвидените за 2025г. общи разходи, не се налага увеличение на таксата за битови отпадъци спрямо размера й през 2024г.

 Имайки предвид изложените мотиви, на основание чл. 21, ал. 1, т. 7 и ал. 2 от ЗМСМА, чл. 9 от ЗМДТ, във връзка с чл. 76, ал. 3 и чл. 79 от АПК, предлагам на Общински съвет-Рудозем да разгледа, обсъди и да приеме следното

**ПРОЕКТОРЕШЕНИЕ:**

 Общински съвет - Рудозем приема Наредба за изменение и допълнение на Наредба за определяне и администриране на местните такси и цени на услуги на територията на община Рудозем, както следва:

 **В Глава втора – „Местни такси ” Раздел І – Такса битови отпадъци се изменят следните текстове:**

§ **1.** **Чл. 19, ал. 1 се изменя по следния начин:**

**(1)** Общинският съвет утвърждава план-сметка за приходите и разходите за събиране и извозване, обезвреждане на битовите отпадъци, както и поддържането на чистотата на териториите за обществено ползване в община Рудозем.

За 2025 г. е утвърдена План-сметка за разходите, необходими за обезпечаване дейността по събиране и извозване, депониране на битовите отпадъци и поддържането на чистотата на териториите за обществено ползване, маршрутен график в общ размер 650 305 лв.

|  |  |  |
| --- | --- | --- |
| I. | Разходи по видове дейности : | 650 305 лв. |
|  |  |  |
| 1. | Събиране и извозване на битови отпадъци | 169 881 лв. |
| 2. | Обезвреждане на битови отпадъци и поддържане на депо | 178 242 лв. |
| 3. | Поддържане  на  чистотата  на териториите за обществено ползване | 302182 лв. |
|  |  |  |
| II. | Прогнозни приходи от такса битови отпадъци за *2025г.* | 650 305 лв. |
|  |  |  |
| 1. | Такса битови отпадъци от физически лица | 351 165 лв. |
| 1.1. | За събиране и извозване на битови отпадъци |  91 736 лв. |
| 1.2. | Обезвреждане на битови отпадъци и поддържане на депо |  96 251 лв. |
| 1.3. | Поддържане на чистота на местата за обществено ползване | 163 178 лв. |
|  |  |  |
| 2. | Такса битови отпадъци от  юридически лица | 299 140 лв. |
| 2.1. | За събиране и извозване на битови отпадъци |  78 145 лв. |
| 2.2. | Обезвреждане на битови отпадъци и поддържане на депо |  81 991 лв. |
| 2.3. | Поддържане на чистота на местата за обществено ползване | 139 004 лв. |

**§ 2. чл. 19, ал. 2 се изменя по следния начин:**

**(2)** - Ежегодно до края на годината Общински съвет приема размер за Таксата за битови отпадъци за жилищни и нежилищни имоти на физически и юридически лица на територията на общината за следващата година. За 2025 г. са приети следните размери в промили за таксата за битови отпадъци:

**§ 3. Чл. 19 ал. 9 се изменя по следния начин:**

**(9)** Фирми, които сами извозват промишлените си отпадъци, както и генерирани битови отпадъци, които не са попаднали в системата за организирано сметосъбиране до депо за ТБО заплащат такса в размер 120 лв. на тон за депониране плюс отчисленията по чл.64 и чл.60 от ЗУО към РИОСВ.

 *Приложения:*

1. Проект на Наредба за изменение и допълнение на Наредба за определяне и администриране на местните такси и цени на услуги на територията на община Рудозем;
2. Мотиви към проект на Наредба за изменение и допълнение Наредба за определяне и администриране на местните такси и цени на услуги на територията на община Рудозем;
3. Разпечатка от интернет страницата на Община Рудозем;
4. Справка по чл. 26, ал. 5 от Закона за нормативните актове.

СБ/НС

